**Ανανέωση Ομαδικού Προγράμματος Ευρείας Νοσοκομειακής Περίθαλψης για τα μέλη του Δικηγορικού Συλλόγου Αθηνών με την εταιρία MetLife – καταληκτική προθεσμία για νέα μέλη έως 8.7.2020**

Το ΔΣ του ΔΣΑ κατά την τελευταία συνεδρίαση της 18.6.2020 ενέκρινε την ετήσια ανανέωση του Ομαδικού Ασφαλιστηρίου του Δικηγορικού Συλλόγου Αθηνών, με την εταιρία MetLife.

Τα βασικά χαρακτηριστικά του ισχύοντος προγράμματος, τα οποία διατηρούνται, είναι τα εξής:

• Ένταξη χωρίς ερωτηματολόγιο υγείας

• Κάλυψη προϋπαρχουσών/συγγενών ασθενειών μετά από 6 μήνες

• Κάλυψη μέχρι το 70ο έτος για τα κύρια μέλη και τις/τους συζύγους

• Κάλυψη μέχρι το 30ο έτος για τα συντηρούμενα τέκνα

• Διάρκεια προγράμματος ετήσια

• Δυνατότητα ένταξης σε κάθε επέτειο

• Η ελάχιστη περίοδος κάλυψης / χρέωσης είναι ένα ασφαλιστικό έτος.

• Ετήσιος τρόπος πληρωμής μέσω πάγιας εντολής εξόφλησης ασφαλίστρων από τραπεζικό λογαριασμό (ΙΒΑΝ)

Κατά το τελευταίο ασφαλιστικό έτος συμμετείχαν στο Πρόγραμμα 1.848 μέλη (κύρια και προστατευόμενα). Ο δείκτης ζημιών του Προγράμματος ανήλθε σε 124% με αποτέλεσμα η τελική (βελτιωμένη σε σχέση με την αρχική) πρόταση ανανέωσης της ασφαλιστικής εταιρίας, να περιλαμβάνει, για τη διασφάλιση της βιωσιμότητας του Προγράμματος, αύξηση των ασφαλίστρων κατά 31,6% για τα κύρια μέλη και τους/τις συζύγους και κατά 21,1% για τα τέκνα, τα οποία διαμορφώνονται σε 350€ και 230€ αντίστοιχα.

Παραλλήλως, εξασφαλίστηκε η δυνατότητα παράτασης του Προγράμματος με τους αυτούς οικονομικούς όρους (δηλ. με αναλογική μηνιαία χρέωση με τα ισχύοντα ασφάλιστρα) για τους ήδη ασφαλισμένους έως 31.7.2020.

Συνοπτικά, οι όροι ανανέωσης του Προγράμματος για το νέο ασφαλιστικό έτος (01/08/2020-31/07/2021) έχουν ως εξής:

**Τροποποιήσεις Προγράμματος σε σχέση με το προηγούμενο ασφαλιστικό έτος:**

* **Συμμετοχή στα δικαιούμενα έξοδα για Νοσοκομειακή περίθαλψη:**
* **Σε περίπτωση νοσηλείας στα νοσοκομεία Ευρωκλινική Αθηνών και Ευρωκλινική Παίδων:**

 Ασφαλιστική Εταιρία 80%

 Ασφαλισμένος 20%

Η Ασφαλιστική Εταιρία καταβάλλει το **100%** της δαπάνης, εφόσον ο Aσφαλισμένος κάνει χρήση άλλου Ασφαλιστικού Φορέα –Δημοσίου ή Ιδιωτικού. Στην περίπτωση που ο Aσφαλισμένος δεν κάνει χρήση άλλου Ασφαλιστικού Φορέα, η Ασφαλιστική Εταιρία καλύπτει το 80% της δαπάνης και ο Ασφαλισμένος το 20%.

* **Σε περίπτωση νοσηλείας στα νοσοκομεία Mediterraneo Hospital, EUROMEDICA Γενική Κλινική Θεσσαλονίκης και Βιοκλινική Θεσσαλονίκης:**

 Ασφαλιστική Εταιρία 70%

 Ασφαλισμένος 30%

 Σε περίπτωση χρήσης άλλου Ασφαλιστικού Φορέα –Δημοσίου ή Ιδιωτικού–μειώνεται αντίστοιχα η συμμετοχή του ασφαλισμένου.

* **Σε περίπτωση νοσηλείας στο Ερρίκος Ντυνάν Hospital Center:**

 Ασφαλιστική Εταιρία 65%

 Ασφαλισμένος 35%

 Σε περίπτωση χρήσης άλλου Ασφαλιστικού Φορέα –Δημοσίου ή Ιδιωτικού–μειώνεται αντίστοιχα η συμμετοχή του ασφαλισμένου.

* **Ευθύνη Συνεργαζόμενου Νοσοκομείου**

Σε περίπτωση αδυναμίας παροχής (ορισμένων) υπηρεσιών από το συνεργαζόμενο δίκτυο των νοσοκομείων που προβλέπει το ασφαλιστικό πρόγραμμα, η MetLife δεν φέρει καμία ευθύνη ούτε υποχρεούται να παρέχει κάλυψη σε νοσοκομεία εκτός του συνεργαζόμενου δικτύου νοσοκομείων για την εκτέλεση των ανωτέρω μη παρεχόμενων υπηρεσιών.

* **Ετήσιο Κόστος Προγράμματος:**

|  |  |
| --- | --- |
|  | Ετήσιο Μικτό Ασφάλιστρο |
|  | **Ευρεία Νοσοκομειακή Περίθαλψη** | **Συμπληρωματική Εθελοντική Παροχή Ατυχήματος** |
| Μέλος Δ.Σ.Α μόνο | € 350 | € 30 |
| Σύζυγος | € 350 | - |
| Κάθε παιδί | € 230 | - |

Στο συνημμένο εγχειρίδιο μπορείτε να δείτε τους αναλυτικούς όρους του Προγράμματος που θα ισχύουν για το επόμενο ασφαλιστικό έτος.

Επισημαίνεται ότι η ανανέωση του Ομαδικού Ασφαλιστηρίου προϋποθέτει ότι μετά την ολοκλήρωση της περιόδου εγγραφής τα ασφαλισμένα μέλη (κύρια και προστατευόμενα) θα είναι τουλάχιστον 1.800. Σε διαφορετική περίπτωση, το Ομαδικό Ασφαλιστήριο δεν θα ενεργοποιηθεί και η ασφαλιστική κάλυψη θα λήξει την **31η Ιουλίου 2020**. Σχετική ενημέρωση θα αναρτηθεί στην ιστοσελίδα του Συλλόγου μετά την ολοκλήρωση της διαδικασίας.

**Οδηγίες για τους ήδη ασφαλισμένους**

Τα ασφαλισμένα μέλη θα λάβουν, με μήνυμα ηλεκτρονικού ταχυδρομείου, ενημερωτική επιστολή της ασφαλιστικής εταιρίας σχετικά με τους όρους ανανέωσης του Προγράμματος.

Εάν δεν επιθυμείτε να συμμετέχετε στο Πρόγραμμα, παρακαλούμε να ενημερώσετε σχετικά την ασφαλιστική εταιρία μέχρι τις **8 Ιουλίου 2020** στην ηλεκτρονική διεύθυνση: dsa.registration@metlife.gr.

Σε περίπτωση που επιθυμείτε να κάνετε τροποποιήσεις στα συντηρούμενα μέλη ή σε άλλα προσωπικά σας στοιχεία, παρακαλούμε πατήστε [εδώ](https://admin-eservices.metlife.gr/metlife/app/admin) και χρησιμοποιώντας τους παρακάτω κωδικούς συμπληρώστε εκ νέου όλα τα αναγκαία πεδία.

* **Κωδικός Χρήστη: dsa**
* **Κωδικός Πρόσβασης: metlifedsa**

Μετά τη συμπλήρωση των στοιχείων είναι απαραίτητη η εκτύπωση και υπογραφή της ηλεκτρονικά συμπληρωμένης αίτησης, η οποία θα πρέπει να αποσταλεί εντός **2 εργάσιμων ημερών** στην ηλεκτρονική διεύθυνση dsa.registration@metlife.gr μαζί με τα απαιτούμενα συμπληρωματικά δικαιολογητικά.

**Συμπληρωματικά Δικαιολογητικά**

1. Υπογεγραμμένη αίτηση ενεργοποίησης της πάγιας εντολής χρέωσης τραπεζικού λογαριασμού για την εξόφληση των ασφαλίστρων, εφόσον γίνει αλλαγή του τραπεζικού λογαριασμού.
2. Φωτοτυπία πρώτης σελίδας Βιβλιαρίου ή πρόσφατο αντίγραφο του λογαριασμού όπως εμφανίζεται στην εκάστοτε πλατφόρμα ηλεκτρονικών συναλλαγών τραπέζης, εφόσον γίνει αλλαγή του τραπεζικού λογαριασμού.
3. Πιστοποιητικό οικογενειακής κατάστασης, εφόσον υπάρχει προσθήκη στα συντηρούμενα μέλη (σύζυγος ή/και παιδιά).

Τα αιτήματα για τις παραπάνω τροποποιήσεις δύναται να καταχωρηθούν στην πλατφόρμα έως και τις **8 Ιουλίου 2020**.

Εάν επιθυμείτε να παραμείνετε στο πρόγραμμα **χωρίς καμία μεταβολή** στα προσωπικά σας στοιχεία ή στα συντηρούμενα μέλη, **δεν απαιτείται από πλευράς σας καμία ενέργεια**.

Μετά την ολοκλήρωση της διαδικασίας θα λάβετε στην ηλεκτρονική σας διεύθυνση σχετική ενημέρωση, ενώ αντίστοιχη ενημέρωση θα υπάρξει και στην ιστοσελίδα του Συλλόγου.

**Οδηγίες Εγγραφής στο Ομαδικό Πρόγραμμα Ευρείας Νοσοκομειακής Περίθαλψης για ΝΕΑ μέλη**

Για την εγγραφή σας στο Πρόγραμμα, πατήστε [εδώ](https://admin-eservices.metlife.gr/metlife/app/admin) και χρησιμοποιώντας τους παρακάτω κωδικούς συμπληρώστε τα αναγκαία πεδία.

**Κωδικός Χρήστη: dsa**

**Κωδικός Πρόσβασης: metlifedsa**

Μετά τη συμπλήρωση των στοιχείων είναι απαραίτητη η εκτύπωση και υπογραφή της ηλεκτρονικά συμπληρωμένης αίτησης, η οποία θα πρέπει να αποσταλεί εντός 2 εργάσιμων ημερών στην ηλεκτρονική διεύθυνση dsa.registration@metlife.gr μαζί με τα απαιτούμενα συμπληρωματικά δικαιολογητικά.

**Συμπληρωματικά Δικαιολογητικά**

1. Υπογεγραμμένη αίτηση ενεργοποίησης της πάγιας εντολής χρέωσης τραπεζικού λογαριασμού για την εξόφληση των ασφαλίστρων.
2. Φωτοτυπία πρώτης σελίδας Βιβλιαρίου ή πρόσφατο αντίγραφο του λογαριασμού όπως εμφανίζεται στην εκάστοτε πλατφόρμα ηλεκτρονικών συναλλαγών τραπέζης.
3. Πιστοποιητικό οικογενειακής κατάστασης για τα συντηρούμενα μέλη (σύζυγος / παιδιά), εφόσον υπάρχουν.

Η παραπάνω διαδικασία αφορά τα μέλη του Συλλόγου που δεν συμμετείχαν στο Πρόγραμμα το προηγούμενο έτος [καθώς και τα μέλη που συμμετείχαν στο Πρόγραμμα και επιθυμούν οποιαδήποτε τροποποίηση στα στοιχεία τους (μεταβολές συντηρούμενων μελών, στοιχείων επικοινωνίας, τραπεζικού λογαριασμού, κλπ.)].

**Προσοχή: καταληκτική ημερομηνία εγγραφής στην πλατφόρμα: 8 Ιουλίου 2020.**

Αναλυτικές πληροφορίες για το Πρόγραμμα και τις παροχές μπορείτε να βρείτε **στο συνημμένο Ενημερωτικό Φυλλάδιο.**

Για οποιαδήποτε πληροφορία σχετικά με τη συμπλήρωση της αίτησης ή την προσκόμιση των απαραίτητων δικαιολογητικών, μπορείτε να απευθύνετε το αίτημά σας στην ηλεκτρονική διεύθυνση dsa.registration@metlife.gr.